**XXXXXXXXXXXXXXX Məhkəməsinə**

**Şikayətçi** (Ad, Soyad, Ata adı) tərəfindən

**Ünvan:** (Şəhər, rayon, küçə, mənzil)

**Əlaqə telefonu:** +994XXXXXXXXX

*Azərbaycan Respublikası Baş Prokurorluğu Ağır Cinayətlərə dair işlər üzrə istintaq idarəsinin müstəntiqinin barəmdə tətbiq etdiyi ölkədən çıxmağa məhdudiyyət qoyulmasına dair istintaq hərəkətinin qanunsuz hesab edilməsinə dair*

**ŞİKAYƏT**

*(AR CPM-nin 449-cu maddəsinə əsasən)*

**Faktiki hallar**

Mən, (Şikayətçinin Adı, Soyadı, Ata adı) XXXXXXXXX (şəxsin özü və fəaliyyəti barədə qısa məlumat)

Azərbaycan Respublikası Baş Prokurorluğu Ağır cinayətlərə dair işlər üzrə İstintaq İdarəsi tərəfindən (gün, ay, il) tarixində Azərbaycan Respublikası Cinayət Məcəlləsinin bir sıra maddələri ilə fakt üzrə cinayət işi açılıb. Həmin cinayət işi XXXXXXXXXXXX (hansı fəaliyyətlə) əlaqədar olub.

Bu cinayət işi XXXXXXX(hansı fəaliyyət çərçivəsində) araşdırılıb və mən (XXXXX) qismində dindirilmişəm.

İstintaqın gedişində - (tarix: gün, ay, il ola bilər) mənim ölkədən çıxışıma məhdudiyyət qoyulub. Azərbaycan Respublikası Baş Prokurorluğu Ağır cinayətlərə dair işlər üzrə İstintaq İdarəsində mənə (sənəd, sübut və s. ola bilər) təqdim edilib.

Bundan sonra, mən (gün, ay, il) tarixində Azərbaycan Respublikası Baş Prokurorluğuna ölkədən çıxışıma məhdudiyyətin götürülməsi üçün ərizə ilə müraciət etdim.

İstintaq İdarəsindən mənə verilmiş (gün, ay, il) tarixli məktuba əsasən mənim ərizəm cinayət işi materiallarına əlavə edilməklə baxılmış, iş üzrə əlavə məlumat veriləcəkdir. Lakin həmin tarixdən də bugünə qədər mənə heç bir məlumat verilməyib.

Yuxarıda göstərilənlərə əsasən bildirirəm ki, həmin cinayət işi üzrə mən nə şübhəli, nə də təqsirləndirilən şəxs qismində cəlb edilməmişəm.

Buna görə də aşağıdakılara əsasən hesab edirəm ki, Azərbaycan Respublikası Baş Prokurorluğu Ağır Cinayətlərə dair işlər üzrə istintaq İdarəsinin müstəntiqi tərəfindən mənim ölkədən çıxışıma məhdudiyyət qoyulması barədə istintaq hərəkəti qanunsuz və əsassızdır. Bu səbəbdən də ləğv edilməlidir.

**Hüquqi əsaslandırma**

Azərbaycan Respublikası Miqrasiya Məcəlləsinin 9.3-cü maddəsinə əsasən əcnəbilərin və vətəndaşlığı olmayan şəxslərin Azərbaycan Respublikasından getməsi aşağıdakı hallarda məhdudlaşdırıla bilər:

9.3.1. Azərbaycan Respublikasının Cinayət-Prosessual Məcəlləsinə uyğun olaraq tutulduqda və ya barəsində hər hansı qətimkan tədbiri seçildikdə - azad edilənədək, qətimkan tədbirinin müddəti bitənədək və ya qətimkan tədbiri ləğv edilənədək;

 9.3.2. məhkum edildikdə – Azərbaycan Respublikasının Cinayət Məcəlləsi ilə müəyyən edilmiş əsas cəzasını çəkib qurtaranadək və ya bu Məcəllənin 9.3.4-cü maddəsində nəzərdə tutulmuş hal istisna olmaqla, cəzadan azad edilənədək;

 9.3.3. Azərbaycan Respublikasının Cinayət-Prosessual Məcəlləsinə uyğun olaraq barəsində tibbi xarakterli məcburi tədbirlər tətbiq edildikdə – tibbi xarakterli məcburi tədbirlərin tətbiqi ləğv edilənədək;

 9.3.4. üzərinə Azərbaycan Respublikasının Cinayət Məcəlləsində nəzərdə tutulan vəzifələr qoyulmaqla şərti məhkum edildikdə və ya cəzadan şərti olaraq vaxtından əvvəl azad edildikdə – müvafiq olaraq sınaq müddəti və ya cəzanın çəkilməmiş hissəsi başa çatanadək və ya şərti məhkumetmə, yaxud üzərinə qoyulmuş vəzifələr vaxtından əvvəl tamamilə ləğv edilənədək;

 9.3.5. müddətli həqiqi hərbi xidmətə çağırıldıqda – müddətli həqiqi hərbi xidmət keçənədək və ya qanuna uyğun olaraq ondan azad edilənədək;

 9.3.6. məhkəmə qərarı əsasında verilmiş icra sənədinin könüllü icra üçün müəyyən olunmuş vaxtda üzrsüz səbəbdən icra edilməməsinə görə vətəndaşın ölkədən getmək hüququnun müvəqqəti məhdudlaşdırılması barədə məhkəmənin qanuni qüvvəyə minmiş qərarı olduqda – məhdudlaşdırmanın götürülməsi barədə qərar qəbul edilənədək;

 9.3.7. beynəlxalq tibbi sanitariya qaydalarına və ya Azərbaycan Respublikasının tərəfdar çıxdığı beynəlxalq müqavilələrə uyğun olaraq profilaktik peyvəndlər tələb olunan ölkələrə gediş-gəliş zamanı - profilaktik peyvəndlər edilənədək.

Bildirirəm ki, mənim barəmdə Azərbaycan Respublikası Cinayət Prosessual Məcəlləsinin tələblərinə uyğun olaraq tutma və ya barəmdə Azərbaycan Respublikası Cinayət Prosessual Məcəlləsinin tələblərinə uyğun olaraq hər hansı qətimkan tədbiri seçilməyib.

Mən ümumiyyətlə yuxarıda qeyd etdiyim cinayət işi üzrə şübhəli və ya təqsirləndirilən şəxsa qismində cəlb edilməmişəm.

AR Miqrasiya Məcəlləsinin məzmunundan göründüyü kimi ölkədən getməyə məhdudiyyət qoyulması imperativ qayda deyil, müəyyən dövlət orqanına verilmiş diskresion səlahiyyətdir. Bu səlahiyyəti qanunla müəyyən edilmiş konret orqan və qanunda nəzərdə tutulmuş qaydada tətbiq edə bilər. Bu qayda CPM-də prosessual məcburiyyət tədbirləri hissəsi ilə tənzimlənir. Bunun üçün də şəxs barəsində prosessual məcburiyyət tədbiri qaydasında qərar qəbul edilməlidir. Fakt üzrə cinayət işi olsa da, mən həmin iş üzrə şübhəli şəxs, nə təqsirləndirilən şəxs qismində cəlb edilməmişəm, nə də barəmdə hər hansı prosessual məcburiyyət tədbiri seçilməyib.

Prosessual məcburiyyət tədbiri dedikdə cinayət prosesində cinayət prosesinin iştirakçılarına tətbiq edilən və onların hüquq və azadlıqlarını cinayət təqbinin məqsədləri üçün məhddulaşdıran dövlət təbirləri başa düşülür.

Prosessual məcburiyyət tədbirlərinin siyahısı AR CPM-nin 147-ci və 154-cü maddələrində nəzərdə tutulub: tutma; həbs; ev dustaqlığı; girov; başqa yerə getməmək barədə iltizam; şəxsi zaminlik; təşkilatın zmainliyi; polis nəzarəti altına vermə; polis nəzarəti altına vermə; komandanlığın müşahidəsi altına vermə; vəzifədən kənarlaşdırma.

Qeyd edirəm ki, barəmdə bu prosessual məcburiyyət tədbirlərindən heç biri tətbiq olunmayıb.

Azərbaycan Respublikası CPM-nin 176-cı maddəsinə əsasən bu Məcəllənin 147 və 154-cü maddələrində nəzərdə tutulmuş prosessual məcburiyyət tədbirlərindən başqa, cinayət prosesini həyata keçirən orqan sübut əldə edilməsinə mane olan halları müəyyən etdikdə prosessual hərəkətlərin aparılması üçün digər məcburiyyət tədbirləri tətbiq edə bilər (Bunlar CPM-nin 177 və 178-ci maddəsində nəzərdə tutulan istintaq hərəkətinin məcburi aparılması və məcburi gətrimədir). Bu Məcəllənin 444.1.4 və 444.2-ci maddələrində nəzərdə tutulmuş hallarda prosessual məcburiyyət tədbirləri məhkəmənin qərarı əsasında tətbiq olunur.

Göründüyü kimi qanunvericilik CPM-də nəzərdə tutulmayan prosessual məcburiyyət tədbrinin seçilməsini sübutların əldə edilməsinə mane olan halların mövcudluğundan asılı edib.

Lakin hazırda istinaq orqanı tərəfindən mənim ölkədən çıxmağıma qoyulan məhdudiyyət CPM-də nəzərdə tutulandan kənar prosessual məcburiyyət tətbiqinin qəbul edilməsi üçün əsas verən hal (sübutların əldə edilməsinə mane olan hallar) mövcud deyil.

Hesab edirəm ki, barəmdə Azərbaycan Respublikası Baş Prokurorluğu Ağır cinayətlərə dair işlər üzrə istintaq idarəsi tərəfindən tətbiq olunan ölkədən getməyə qoyulan məhdudiyyət İnsan Hüquqları və Əsas Azadlıqlarının müdafiəsinə dair Avropa Konvensiyasının 4 sayl Protokolunun 2-ci maddəsinə ziddir.

4 saylı Protokolun 2-ci maddəsində qeyd olunur ki,

1. Qanuni əsaslarla hər hansı dövlətin ərazisində olan hər kəsin həmin ərazidə sərbəst hərəkət etmək və özünə yaşayış yeri seçmək hüququ vardır.

2. Hər kəs öz ölkəsi də daxil olmaqla hər hansı ölkəni tərk etməkdə azaddır.

3. Bu hüquqların həyata keçirilməsinə milli təhlükəsizlik və ictimai asayiş maraqları naminə, ictimai qaydanı qorumaq üçün, cinayətin qarşısını almaq üçün, sağlamlığın və mənəviyyatın qorunması üçün və ya digər şəxslərin hüquq və azadlıqlarının müdafiəsi üçün qanunla nəzərdə tutulmuş və demokratik cəmiyyətdə zəruri olanlardan başqa heç bir məhdudiyyət qoyula bilməz.

4. Birinci bənddə təsdiq edilmiş hüquqlar müəyyən ərazilərdə qanuna müvafiq olaraq tətbiq edilən və demokratik cəmiyyətdə ictimai maraqlarla əsaslandırılan məhdudiyyətlərə məruz qala bilər.

Azərbaycan Respublikası Baş Prokurorluğu Ağır cinayətlərə dair işlər üzrə istintaq idarəsi tərəfindən barəmdə tətbiq olunan ölkədən çıxışıma qoyulan məhdudiyyət Azərbaycan Respublikasının Konstitusiyası ilə nəzərdə tutulan hüquqlarımın pozuntusudur.

Belə ki, AR Konstitusiyasının 28-ci maddəsinin III hissəsinə əsasən qanuni surətdə Azərbaycan Respublikasının ərazisində olan hər kəs sərbəst hərəkət edə bilər, özünə yaşayış yeri seçə bilər və Azərbaycan Respublikası ərazisindən gedə bilər.

AR Konstitusiyasının 71-ci maddəsinin II hissəsinə əsasən hər kəsin hüquq və azadlıqları bu Konstitusiyada və qanunlardsa müəyyən edilmiş əsaslarla, habelə digərlərinin hüquq və azadlıqları ilə məhdudlaşır.

Qeyd edilənlərə əsasən hesab edirəm ki, barəmdə tətbiq olunan ölkədən getməyə məhdudiyyət qanunsuz və əsassızdır. Buna görə də ləğv edilməlidir.

AR CPM-nin 449.1-ci maddəsinə əsasən məhkəmə nəzarətini həyata keçirən məhkəməyə cinayət prosesini həyata keçirən orqanın aşağıdakı şəxslərinin prosessual hərəkətlərindən və ya qərarlarından şikayət verilə bilər:

449.1.1, 449.1.3 və 449.1.4-cü maddələrinə əsasən təhqiqatçının, əməliyyat axtarış fəaliyyətini həyata keçirən şəxsin və müstətniqin;

Azərbaycan Respubliaksı CPM-nin 449.2-ci maddəsinə əsasən cinayət prosesini həyata keçirən orqanın prosessual hərəkətlərindən və ya qərarlarından aşağıdakı şəxslər şikayət vermək hüququna malikdir: 449.2.3. qərarın qəbul edilməsi və ya hərəkətinin aparılması nəticəsində hüquq azadlıqları pozulan digər şəxslər.

5 avqust 2009-cu il tarixli Azərbaycan Respublikası Konstitusiya Məhkəməsi Plenumunun Qərarı **(“Xalq” qəzeti 10 oktyabr 2009-cu il, № 225)** ilə Azərbaycan Respublikası Cinayət-Prosessual Məcəlləsinin 449.2.3-cü maddəsinin «qərarın qəbul edilməsi və ya hərəkətin aparılması nəticəsində hüquq və azadlıqları pozulan digər şəxslər» müddəası cinayət prosesinin digər iştirakçılarına aid olduğuna görə cinayət prosesini həyata keçirən orqanın prosessual hərəkətlərindən və ya qərarlarından şahidin də şikayət vermək hüququnu istisna etmir. Lakin cinayət prosesinin digər iştirakçıları, o cümlədən şahidlər cinayət təqibini həyata keçirən orqanın vəzifəli şəxslərinin qərarlarından və hərəkətlərindən (hərəkətsizliyindən) şikayət vermək hüququna o halda malikdirlər ki, həyata keçirilmiş hərəkətlər və qəbul olunmuş qərarlar onların hüquq və qanuni maraqlarına toxunmuş olsun, Azərbaycan Respublikasının Konstitusiyası ilə təsbit olunmuş hüquqlarına və azadlıqlarına zərər yetirə və yaxud ədalət mühakiməsinə müraciətini (əlçatanlığını) çətinləşdirə bilsin.

Hazırki iş üzrə ölkədən getməyə qoyulan məhudiyyət mənim qanuni mənafeyimə toxunub və hüquqlarımı pozub.

AR CPM-nin 449.3.3-cü maddəsinə əsasən bu Məcəllənin 449.2-ci maddəsində göstərilən şəxslər aşağıdakılarla bağlı cinayət prosesini həyata keçirən orqanın prosessual hərəkətlərindən və ya qərarlarından məhkəməyə şikayət vermək hüququna malikdirlər: 449.3.6. məhkəmənin qərarı olmadan istintaq hərəkətinin məcburi aparılması, prosessual məcburiyyət tədbirinin tətbiq edilməsivə ya əməliyyat-axtarış tədbirinin həyata keçirilməsi.

Göstərilənlərə və Azərbaycan Respublikası CPM-nin 449-451-ci maddələrinə əsasən məhkəmədən

**Xahiş edirəm:**

Azərbaycan Respublikası Baş Prokurorluğu Ağır cinayətlərə dair işlər üzrə istintaq idarəsinin müstəntiqinin barəmdə tətbiq etdiyi ölkədən çıxmağa məhdudiyyət qoyulmasına dair istintaq hərəkətinin qanunsuz hesab edilməsi və həmin tədbirinin ləğv edilməsi barədə qərar qəbul edəsiniz.

**Qoşma**: şikayətin surəti – X nüsxə; mənim sorğum və mənə İstintaq orqanı tərəfindən verilən cavabın surəti.

**Ad və soyad**

**XX.XX.XXXX (tarix)**